състояние на въздухоплавателното средство, което обаче не налага принудително кацане;
 v)
 известно е или се предполага, че въздухоплавателното средство е обект на незаконна намеса.
 Подточки i)—iv) не се прилагат, когато съществуват доказателства, които разсейват опасенията за безопасността на въздухоплавателното средство и намиращите се на борда му лица.
 (3)
 Фаза на бедствие, при което е налице някое от следните обстоятелства:
 i)
 след фазата на тревога допълнителните опити да се установи комуникация с въздухоплавателното средство са неуспешни и запитванията в по-широк мащаб дават основание да се предположи, че въздухоплавателното средство търпи бедствие;
 ii)
 предполага се, че запасът от гориво на борда на въздухоплавателното средство е изразходван или недостатъчен, за да осигури безопасността на въздухоплавателното средство;
 iii)
 получена е информация за влошаване експлоатационното състояние на въздухоплавателното средство, което налага принудително кацане;
 iv)
 получена е информация или съществува обоснована увереност, че въздухоплавателното средство се подготвя да изпълни или вече е изпълнило принудително кацане.
 Фаза на бедствие не е налице, когато съществува обоснована увереност, че въздухоплавателното средство и намиращите се на борда му лица не са застрашени от сериозна и непосредствена опасност и не се нуждаят от незабавна помощ.
 б)
 Уведомлението съдържа следната информация, когато е налична, която се предоставя в следната последователност:
 (1)
 INCERFA, ALERFA или DETRESFA — в зависимост от фазата на аварийната ситуация;
 (2)
 орган и лице, извършващи уведомяването;
 (3)
 характер на аварийната ситуация;
 (4)
 съществена информация от полетния план;
 (5)
 орган, който е осъществил последната комуникация, времето на осъществяване и използваното средство;
 (6)
 последния доклад за местоположението на въздухоплавателното средство и начина на определянето му;
 (7)
 цвят и отличителна маркировка на въздухоплавателното средство;
 (8)
 опасни товари на борда;
 (9)
 всички действия, предприети от органа, който е извършил уведомяването;
 (10)
 други сведения, които имат отношение към случая.
 в)
 Ако част от информацията, посочена в буква б), не е налична към момента на уведомяване на координационния център за търсене и спасяване, органът за обслужване на въздушното движение полага усилия да я осигури, преди да обяви фаза на бедствие, когато времето позволява и когато има обоснована увереност, че такава фаза ще настъпи.
 г)
 В допълнение към уведомлението, посочено в буква а), органите за обслужване на въздушното движение незабавно осигуряват на координационния център за търсене и спасяване:
 (11)
 всяка полезна допълнителна информация, особено за развитието на аварийната ситуация през съответните последователни фази;
 (12)
 информация, че аварийната ситуация вече не съществува.
 ATS.TR.410 Използване на средства за комуникация
 При необходимост органите за обслужване на въздушното движение използват всички налични средства за комуникация в усилията си да установят и да поддържат комуникация с въздухоплавателно средство в аварийна ситуация и да искат сведения за въздухоплавателното средство.
 ATS.TR.415 Проследяване на маршрута на въздухоплавателно средство в аварийна ситуация
 Когато се счита, че е налице аварийна ситуация, органът за обслужване на въздушното движение или органите, запознати с аварийната ситуация, нанасят маршрута на засегнатото въздухоплавателно средство на карта или на друго подходящо помощно средство с цел определяне на предполагаемото следващо местоположение на въздухоплавателното средство и неговото максимално отдалечение от последното известно местоположение.
 ATS.TR.420 Информация към оператора
 а)
 Когато районният контролен център или центърът